
Protocol de implementare

”Construire, echipare și operaționalizare Creșă medie din municipiul Timișoara, Str. Învățătorului, nr. 2., jud.Timiș”
		
Având în vedere:
· OUG nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile și nerambursabile în cadrul Mecanismului de redresare şi rezilienţă, modificată și completată prin Legea nr. 178/2022,
· H.G. nr. 209/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă,
· OrdinulMDLPA nr. 1254/24.06.2022 – Condiții de accesare a fondurilor europene aferente Planului national de redresare și reziliență  în cadrul apelului de proiecte PNRR/2022/C15/01, PNRR/2022/C15/02, componenta 15 – Educație, investiția 1 – Construirea, echiparea și operaționalizarea a 110 creșe, cu clarificările ulterioare;
· Adresa MDLPA nr. 81774/12.07.2022;
· O.G nr. 25/2001 privind înființarea Companiei Naționale de Investiții C.N.I. - S.A.

Părțile,

I.UAT MUNICIPIUL TIMIȘOARA,cusediul în municipiul Timișoara,jud.Timiș, reprezentată legal prin dl. primar Dominic Samuel FRITZ, în calitate beneficiar, 

II. COMPANIA NAŢIONALĂ DE INVESTIŢII ”C.N.I.” -S.A., cu sediul în Bucureşti, Piata Natiunilor Unite nr. 9, bl.107, Sector 5, telefon/fax: 021-316.73.83; 316.73.84/021-316.73.81, înmatriculată în Registrul Comerţului de pe langă Tribunalul Bucureşti sub nr. J40/9235/2001, cod unic de identificare fiscala RO14273221, cont nr. RO95TREZ700507017X001359 deschis la Activitatea de Trezorerie şi Contabilitate a Municipiului Bucureşti, reprezentată prin Director General Irina Manuela PĂTRĂŞCOIU, în calitate de structură de implementare,

Au convenit de comun acord, următoarele:

Art.1 – Obiectul prezentului protocol, îl reprezintă delegarea CNI în calitate de structură de implementare, de către UAT MUNICIPIUL TIMIȘOARA, în calitate de beneficiar, în vederea implementării proiectului:”Construire creșă medie, în municipiul Timișoara, str.Învățătorului, nr.2., jud.Timiș” aflat în achiziție publică conform anunțului nr. SCN1104270/04.04.2022, spre a obține finanțare prin PNRR/2022/C15 – Componenta 15 – Educație, Investiția 1,Operațiunea 2 – proiecte din cadrul Programului Național de Construcții  de Interes Public sau Social – PNCIPS.
Art 2. Responsabilitățile părţilor :
(1) Beneficiarul se obligă:

a) să transmită și să pună la dispoziția CNI, în regim de urgență toată documentația aferentă proiectului, în conformitate cu prevederile Ghidului specific privind condițiile de accesare a fondurilor europene aferente PNRR, aprobat prin Ordinul MDLPA nr. 1254/24.06.2022 și clarificărilor aferente emise de MDLPA, ori de câte ori există solicitări în perioada de derulare a proiectului și până la finalizarea acestuia;
b) să semneze contractul de finanțare;
c) să respecte toate prevederile contractului de finanțare și prevederile legislației naționale și comunitare în vigoare;
d) să predea CNI terenul pentru realizarea utilităților aferente obiectivului de investiții.

(2) C.N.I.  se obligă :

a) să încarce în numele beneficiarului,documentele aferente proiectului, în aplicația electronică -platforma de investiții a MDLPA, www.mdlpa.ro/investitii/PNRR;
b) să semneze contractul de finanțare;
c) să respecte toate prevederile contractului de finanțare și prevederile legislației naționale și comunitare în vigoare;
d) să furnizeze în numele beneficiarului toate informațiile de natură administrativă, tehnică sau financiară în legătură cu proiectul și documentele solicitate de către MDLPA, MIPE sau orice alt organism abilitat;
e) să asigure activitățile eligibile, reprezentate de lucrările pentru amenajarea terenului, lucrările de demolare pentru eliberarea terenului și utilitățile necesare obiectivului de investiții, din fondurile  alocate în acest sens prin PNRR.
f) să asigure implementarea și monitorizarea proiectului cu maximum de eficiență și cu respectarea condițiilor de legalitate privind principiul transparenței în cadrul PNRR.


Prezentul protocol a fost încheiat în  2 (două) exemplare originale în limba română, din care un exemplar pentru CNI, iar un exemplar pentru UAT MUNICIPIUL TIMIȘOARA.

Semnături,

Structură de implementare						       Beneficiar

Compania Națională de Investiții – C.N.I. -S.A.	    UAT  MUNICIPIUL TIMIȘOARA
									         Jud.Timiș

            Director General							Primar,				
									
     Manuela Irina Pătrășcoiu 						Dominic Samuel FRITZ

